ประกาศธนาคารแห่งประเทศไทยที่สรข. 8/2565เรื่อง ข้อความการชําระเงินมูลค่าสูงผ่านระบบบาทเนตตามมาตรฐาน ISO 20022\_\_\_\_\_\_\_\_\_\_\_\_\_\_\_\_\_\_อื่นๆ ๑ เหตุผลในการออกประกาศ ด้วยธนาคารแห่งประเทศไทย (ธปท.) ได้นํามาตรฐาน ISO 20022 ซึ่งเป็นมาตรฐานกลางข้อความการรับส่งข้อมูลมาประยุกต์ใช้กับระบบบาทเนต เพื่อช่วยเพิ่มขีดความสามารถการรับส่งข้อมูล ทางธุรกิจพร้อมกับการชําระเงินมูลค่าสูง ส่งเสริมให้เกิดการเชื่อมโยงโครงสร้างพื้นฐานการเงินและ ธุรกรรมการชําระเงินทั้งในและระหว่างประเทศ สนับสนุนการทํางานแบบอัตโนมัติ (Straight Through Processing: STP) และการต่อยอดผลิตภัณฑ์ทางการเงินและระบบการชําระเงินโดยรวม โดย ธปท. และผู้ใช้บริการบาทเนต ร่วมมือกันพัฒนาระบบงานให้รองรับมาตรฐาน ISO 20022 ซึ่งมีกําหนดใช้งาน ในปี 2565 เป็นต้นไป การประยุกต์ใช้มาตรฐาน ISO 20022 ดังกล่าวส่งผลให้รูปแบบของข้อความที่ส่งผ่าน ระบบบาทเนตมีการเปลี่ยนแปลงไป ได้แก่คําสั่งโอนเงิน ข้อความเพื่อการสื่อสาร เอกสารยืนยันคําสั่ง เพื่อชําระราคาหลักทรัพย์และบริการอื่น ๆ ที่เกี่ยวข้อง และข้อมูลที่เกี่ยวข้องกับคําสั่งโอนเงิน ธปท. จึงออกประกาศฉบับนี้เพื่อให้ผู้ใช้บริการบาทเนตมีความเข้าใจที่ถูกต้องต่อการเปลี่ยนแปลงข้อความ ดังกล่าว มีข้อมูลที่ชัดเจนสําหรับการอ้างอิงในการปฏิบัติงาน และใช้ประโยชน์ในการพัฒนาระบบงานให้สอดคล้องตามมาตรฐาน ISO 20022 พร้อมกันนี้ ธปท. ได้ปรับปรุงแบบฟอร์มแสดงรายละเอียด บัญชีและความประสงค์ขอรับ Message ทาง SWIFT (แบบฟอร์ม B-8) ให้สอดคล้องตามมาตรฐาน ISO 20022 เพื่อให้ผู้ใช้บริการบาทเนตได้นําไปใช้แจ้ง ธปท. เมื่อมีการเปลี่ยนแปลง หรือสมัครเป็น ผู้ใช้บริการบาทเนตรายใหม่ อื่นๆ ๒ อํานาจตามกฎหมาย อาศัยอํานาจกฎหมายตามมาตรา 44 แห่งพระราชบัญญัติธนาคารแห่งประเทศไทย พุทธศักราช 2485 และที่แก้ไขเพิ่มเติม อื่นๆ ๓ ขอบเขตการบังคับใช้ ประกาศฉบับนี้ให้ใช้บังคับกับผู้ใช้บริการบาทเนตตามระเบียบธนาคารแห่งประเทศไทย ว่าด้วยบริการบาทเนต อื่นๆ ๔ เนื้อหา 4.1 นิยาม "มาตรฐาน ISO 20022" หมายถึง มาตรฐานกลางข้อความการชําระเงินที่เป็น มาตรฐานสากลสําหรับการชําระเงินทางอิเล็กทรอนิกส์ที่มีมูลค่าสูง ซึ่งนํามาใช้รับส่งผ่านระบบบาทเนต ระหว่างสถาบันผู้สั่งโอนเงิน สถาบันผู้รับโอนเงิน สถาบันผู้ส่งคําสั่ง และ ธปท. "ข้อความการชําระเงินมูลค่าสูงผ่านระบบบาทเนต" หมายถึง ข้อความการทํารายการ ผ่านระบบบาทเนต ซึ่งครอบคลุมคําสั่งโอนเงิน ข้อความเพื่อการสื่อสาร เอกสารยืนยัน คําสั่งเพื่อชําระราคา หลักทรัพย์และบริการอื่น ๆ ที่เกี่ยวข้อง และข้อมูลที่เกี่ยวข้องกับคําสั่งโอนเงิน 4.2 ข้อความการชําระเงินมูลค่าสูงผ่านระบบบาทเนตตามมาตรฐาน ISO20022 ให้ผู้ใช้บริการบาทเนตปฏิบัติตามหลักเกณฑ์ที่เกี่ยวข้องกับบริการบาทเนตให้สอดคล้อง ตามมาตรฐาน ISO 20022 ซึ่งข้อความการชําระเงินมูลค่าสูงผ่านระบบบาทเนตแบ่งได้เป็น 3 ประเภท ดังนี้ (1) คําสั่งโอนเงิน ข้อความเพื่อการสื่อสาร และเอกสารยืนยัน (2) คําสั่งเพื่อชําระราคาหลักทรัพย์และบริการอื่น ๆ ที่เกี่ยวข้อง (3) ข้อมูลที่เกี่ยวข้องกับคําสั่งโอนเงิน ทั้งนี้ รายละเอียดข้อความการชําระเงินมูลค่าสูงผ่านระบบบาทเนตเป็นไปตามหลักเกณฑ์ที่ ธปท. กําหนด 4.3 แบบฟอร์มที่ปรับปรุงตามมาตรฐาน ISO 20022 ผู้ใช้บริการบาทเนตที่ประสงค์จะแจ้งเปลี่ยนแปลงข้อมูลบัญชีและ/หรือมีความประสงค์จะแจ้งเปลี่ยนแปลงการขอรับเอกสารยืนยันหรือข้อความ รวมถึงผู้ใช้บริการบาทเนต รายใหม่ ให้ใช้แบบฟอร์มแสดงรายละเอียดบัญชีและความประสงค์ขอรับ Message ทาง SWIFT (แบบฟอร์ม B-8) ที่ปรับปรุงให้เป็นไปตามมาตรฐาน ISO 20022 แนบท้ายประกาศฉบับนี้ ทั้งนี้ ให้ผู้ใช้บริการบาทเนตแจ้ง ธปท. ลวงหนาไม่น้อยกว่า 3 วันทําการ อื่นๆ ๕ วันเริ่มต้นบังคับใช้ ประกาศนี้ให้ใช้บังคับตั้งแต่วันที่ ธปท. เริ่มให้บริการระบบบาทเนตโดยใช้มาตรฐาน ข้อความ ISO 20022 เป็นต้นไป ผู้มีอํานาจลงนาม - ประกาศ ณ วันที่ 4 กรกฎาคม 2565 (นายเศรษฐพุฒิ สุทธิวาทนฤพุฒิ)ผู้ว่าการธนาคารแห่งประเทศไทยฝ่ายการชําระเงินและพันธบัตรโทรศัพท์ 02 356 7699